**Ministru kabineta rīkojuma projekta “Grozījums Ministru kabineta 2014.** **gada 7. oktobra rīkojumā Nr. 558 “Par valsts pētījumu programmām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta rīkojuma projekta “Grozījums Ministru kabineta 2014. gada 7. oktobra rīkojumā Nr. 558 “Par valsts pētījumu programmām”” (turpmāk – projekts), kas izstrādāts saskaņā ar Zinātniskās darbības likuma 13. panta otrās daļas 3. punktu un 34. panta ceturto daļu.  Projekts sagatavots, ievērojot Latvijas Pētniecības un inovāciju stratēģiskās padomes 2017. gada 10. maija sēdes protokollēmuma (prot.Nr.14 1.jautājums) “Latvijas Zinātnes padomes ziņojums par Valsts pētījumu programmu tālākas attīstības iespējām” nolēmumu daļas 3. punktā nolemto, tas ir, pagarināt esošās valsts pētījumu programmas līdz 2018. gada beigām  <http://www.mk.gov.lv/sites/default/files/editor/protokols_10052017.pdf> (turpmāk – lēmums par pagarinājumu).  Projekts sagatavots, ievērojot Ministru kabineta komitejas 2017. gada 30. oktobra sēdes (prot.31 2.§) lēmumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta izstrāde ir nepieciešama, lai nodrošinātu Latvijas Pētniecības un inovāciju stratēģiskās padomes 2017. gada 10. maija sēdes protokollēmuma (prot.Nr.14 1.jautājums) “Latvijas Zinātnes padomes ziņojums par Valsts pētījumu programmu tālākas attīstības iespējām” nolēmumu daļas 3. punktā nolemto, tas ir, pagarināt esošās valsts pētījumu programmas līdz 2018. gada beigām.  Pastāvošie tiesību akti neparedz turpināt valsts pētījumu programmas pēc Ministru kabineta apstiprinātā termiņa izbeigšanās un nepastāvot tiesiskajam regulējumam 2014.-2017. gada valsts pētījumu programmas turpināt, tās nevarēs izpildīt tai noteiktos uzdevumus, kas noteikti ar Ministru kabineta 2014. gada 7. oktobra rīkojumu Nr. 558 “Par valsts pētījumu programmām” (turpmāk – MK rīkojums Nr. 558).  Atbilstoši Zinātniskās darbības likuma 35.panta pirmajai un otrajai daļai valsts pētījumu programmas ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību. Valsts pētījumu programmas tiek īstenotas Ministru kabineta apstiprinātajos prioritārajos zinātnes virzienos.  Projekta mērķis ir nodrošināt 2014.-2017. gada valsts pētījumu programmām MK noteikumu Nr.558 noteikto uzdevumu izpildi 2018. gadā.  Ar Ministru kabineta 2013. gada 20. novembra rīkojumu Nr. 551 “Par prioritārajiem virzieniem zinātnē 2014. -2017. gadā” (turpmāk – MK rīkojums Nr. 551) tika apstiprināti 6 prioritārie virzieni zinātnē (vide, klimats un enerģija; inovatīvie un uzlabotie materiāli, viedās tehnoloģijas; sabiedrības veselība; vietējo resursu izpēte un ilgtspējīga izmantošana; valsts un sabiedrības ilgtspējīga attīstība; letonika) fundamentālo un lietišķo pētījumu finansēšanai 2014. - 2017. gadā.  Ievērojot MK rīkojumā Nr. 551 noteikto, ar MK rīkojumu Nr. 558 tika apstiprinātas šādas 10 valsts pētījumu programmas (turpmāk – 2014. - 2017.gada programmas):  1) “Energoefektīvi un oglekļa mazietilpīgi risinājumi drošai, ilgtspējīgai un klimata mainību mazinošai energoapgādei (LATENERGI)”,  2) “Latvijas ekosistēmu vērtība un tās dinamika klimata ietekmē (EVIDEnT) ”,  3) “Daudzfunkcionālie materiāli un kompozīti, fotonika un nanotehnoloģijas (IMIS2)”,  4) “Kiberfizikālās sistēmas, ontoloģijas un biofotonika drošai&viedai pilsētai un sabiedrībai (SOPHIS)”,  5) “Biomedicīna sabiedrības veselībai (BIOMEDICINE)”,  6) “Meža un zemes dzīļu resursu izpēte, ilgtspējīga izmantošana – jauni produkti un tehnoloģijas (ResProd)”,  7) “Lauksaimniecības resursi ilgtspējīgai kvalitatīvas un veselīgas pārtikas ražošanai Latvijā (AgroBioRes)”,  8) “Inovatīvi risinājumi sociālajā telerehabilitācijā Latvijas skolās iekļaujošās izglītības kontekstā (INOSOCTEREHI)”,  9) “Latvijas kultūras tradīciju ilgtspēja inovatīvā vidē (Habitus)”,  10) “Tautsaimniecības transformācija, gudra izaugsme, pārvaldība un tiesiskais ietvars valsts un sabiedrības ilgtspējīgai attīstībai – jaunas pieejas ilgtspējīgas zināšanu sabiedrības veidošanai (EKOSOC\_LV)”.  Lai nodrošinātu Latvijas Pētniecības un inovāciju stratēģiskās padomes lēmuma par pagarinājumu 2014. - 2017.gada programmām līdz 2018. gada beigām izpildi, ir nepieciešams veikt grozījumu MK rīkojumā Nr.558, nosakot, ka šajā rīkojuma 1.punktā minēto programmu īstenošanas termiņu pagarina līdz 2018. gada 31. decembrim. Šāds pagarinājums ir nepieciešams, jo ar MK rīkojuma Nr. 558 1.punktu paredz, ka 2014. - 2017.gada programmu izpildes termiņš 4 gadi, taču šo programmu īstenošana ir uzsākta tikai ar 2014. gada decembri, tas ir, to īstenošanas termiņš ir tikai 3 gadi un 1 mēnesis, lai gan atbilstoši MK rīkojumam Nr. 558 tam jābūt pilniem 4 gadiem.  Minētais pagarinājums ir nepieciešams, jo 2014. - 2017. gada programmas tika apstiprinātas tikai 2014. gada 7. oktobrī (MK rīkojums Nr. 558) un šo programmu īstenošana (saskaņā ar līgumu par programmas posma izpildi un finansēšanu) ir uzsākta tikai ar 2014. gada decembri, līdz ar to, pēdējā posma (4.posma) izpildes termiņam ir jābūt 2018. gadam, ievērojot MK rīkojuma Nr. 558 1.punktā noteikto 4 gadu programmu īstenošanas termiņu.  Papildus minētajam, 2014. - 2017. gada programmu īstenošanai finansējums bija piešķirts samazinātā apmērā, tas ir 2014. - 2017. gada programmu 4. posma (noslēguma posma) pabeigšanai nav piešķirts nepieciešamais finansējums 437 186 *euro* apmērā. Minēto finansējumu 2014. - 2017. gada programmu 4. posma (noslēguma posma) īstenošanai plānots piešķirt no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas” 2018. gadā pieejamiem valsts budžeta līdzekļiem 437 186 *euro* apmērā.  Ievērojot minēto pagarinājumu un 2018. gadā piešķiramo finansējumu 437 186 *euro* apmērā, 2014. - 2017. gada programmas, īstenojot 4.posmu, nodrošinās MK rīkojuma Nr. 558 4. un 5.punktā noteikto uzdevumu izpildi:  a) attīstīt starpdisciplināras zinātnieku grupas nozīmīgu sabiedrības problēmu risināšanai un nostiprināt šo grupu starptautisko reputāciju un konkurētspēju;  b) attīstīt zinātnisko grupu sadarbību ar atbilstošo nozaru partneriem nozares kapacitātes veidošanai, sagatavojot nepieciešamos speciālistus un veicot atbilstīgus zinātniskos pētījumus;  c) iesaistīties izglītības procesā, lai nodrošinātu prakses un darba iespējas studentiem, kā arī izglītības atbilstību darba tirgus prasībām, attīstot starpdisciplināru maģistrantūras un doktorantūras programmu;  d) iesaistīties starptautiskos pētniecības un sadarbības projektu konsorcijos, veidot sadarbības projektus ar Eiropas kopīgo pētījumu centru (*Joint Research Centre*) un īstenot projektus programmas “Apvārsnis 2020” ietvaros zinātnes un pētniecības izcilības nodrošināšanai;  e) sekmēt zināšanu un tehnoloģiju pārnesi tautsaimniecībā, palielinot Latvijas sabiedrības drošību un drošumspēju un veicinot tautsaimniecības restrukturizāciju atbilstoši Viedās specializācijas stratēģijas nostādnēm, lai nodrošinātu Latvijas ilgtermiņa attīstību;  f) veicināt sabiedrības izpratni par nozares lomu un devumu sabiedrībai nozīmīgu jautājumu risināšanā, tai skaitā jauniešu izpratni un interesi par darbu nozarē, lai nodrošinātu sabiedrības atbalstu zinātnei;  g) veikt ilgtermiņa tehnoloģisko prognozēšanu valsts pētījumu programmu ietvaros attīstītajiem zinātniskajiem un tehnoloģiskajiem virzieniem turpmākajos (10 un vairāk) gados un attīstīt tehnoloģiskās prognozēšanas metodes.  Ar projektu tiks izpildīti šādi mērķi:  a) nodrošināt zināšanu bāzi tautsaimniecības transformācijai uz augstāku pievienoto vērtību atbilstoši Zinātnes, tehnoloģijas attīstības un inovācijas pamatnostādnēm 2014.-2020.gadam[[1]](#footnote-1)(<http://polsis.mk.gov.lv/documents/4608>);  b) nodrošināt privātā sektora ieguldījumu pētniecībā un attīstībā [172] un radītu zinātniekus, kas nodarbināti privātajā sektorā, skaita pieaugumu [173] atbilstoši Latvijas Nacionālā attīstības plāna 2014.-2020.gadam[[2]](#footnote-2) rīcības virzienam “Attīstīta pētniecība, inovācija un augstākā izglītība”(<http://polsis.mk.gov.lv/documents/4247>).  c) tiks nodrošināta iespēja sasniegt 2014.-2017.gada programmās noteiktos plānotos rezultātus, kā arī īstenot zinātnisko pētījumu nepārtrauktību. |
| 3. | Projekta izstrādē iesaistītās institūcijas | Ministrija un Studiju un zinātnes administrācija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 2014. - 2017. gada programmu dalībnieki (Studiju un zinātnes administrācija, zinātniskie institūti, augstskolas, programmu un programmu projektu vadītāji, zinātnisko institūtu akadēmiskajos amatos nodarbinātie, augstskolu akadēmiskais personāls, studējošie, doktora grāda pretendenti, uzņēmēji). |
| 2. | Tiesiskā regulējuma ietekme uz tautsaimniecību un administratīvo slogu | Projektam ir ietekme uz tautsaimniecību, jo valsts pētījumu programmas ir valsts pasūtījums zinātnisko pētījumu veikšanai noteiktā ekonomikas, izglītības, kultūras, veselības, vides un citā valstij prioritārā nozarē ar mērķi veicināt šo nozaru attīstību.  Projekts radīs ietekmi uz tautsaimniecību, veicinot:   1. uz zinātni balstītas politikas īstenošanu un attiecīgu lēmumu pieņemšanu; 2. jaunu zināšanu un tehnoloģiju radīšanu un to pārnesi tautsaimniecības attīstībai; 3. nozares attīstībai nepieciešamā cilvēkkapitāla pieaaugumu; 4. valsts kapitālsabiedrību attīstībai nepieciešamās pētniecības un attīstības vides radīšanu.   Projekts nodrošinās Latvijas Nacionālā attīstības plāna 2014.-2020.gadam rīcības virzienam “Attīstīta pētniecība, inovācija un augstākā izglītība”  (<http://polsis.mk.gov.lv/documents/4247>) noteikto, radot privātā sektora ieguldījumu pētniecībā un attīstībā [172] un zinātnieku, kas nodarbināti privātajā sektorā, skaita pieaugumu [173].  Administratīvais slogs nemainās, projektā iesaistītajām institūcijām un dalībniekiem tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts nerada ietekmi uz administratīvajām izmaksām, jo šīs izmaksas ir jau iekļautas katras 2014.-2017. gada programmas budžetā. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.g.** | **2019.g.** | **2020.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekts nerada ietekmi uz valsts un pašvaldību budžetu.  2014. - 2017.gada programmas tiek finansētas no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas”.  2014. - 2017.gada programmām finansējumu piešķir pa posmiem, kur viens posms ir 1 gads.  Ievērojot Ministru kabineta 2014. gada 7. oktobra rīkojumu Nr. 558 “Par valsts pētījumu programmām” un Ministru kabineta 2014.gada 7.oktobra rīkojumu Nr.559 “Par papildu valsts pētījumu programmām”, 2014. - 2017. gada programmu kopējais finansējums 2014.-2017. gadam ir 25 690 945 *euro,* kas starp 2014. - 2017.gada programmām ir sadalīts sekojoši:  1) LATENERGI - 2 250 000 *euro*  2) EVIDEnT - 2 249 808 *euro*  3) IMIS2 - 2 250 000 *euro*  4) SOPHIS - 2 250 000 *euro*  5) BIOMEDICINE - 4 500 000 *euro*  6) ResProd - 2 249 799 *euro*  7) AgroBioRes - 2 245 700 *euro*  8) INOSOCTEREHI - 600 001 *euro*  9) Habitus - 200 637 *euro*  10) EKOSOC\_LV - 1 645 000 *euro*  11) IMATEH - 1 100 000 *euro*  12) NexIT - 1 000 000 *euro*  13) SUSTINNO - 900 000 *euro*  14) Letonika - 2 250 000 *euro*  Četrām 2014. - 2017.gada programmām: SOPHIS, INOSOCTEREHI, Habitus un IMATEH 4.posma (noslēdzošā posma) izpildei finansējums 2017.gadā ir piešķirts no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas”.  Desmit 2014. - 2017. gada programmu 4.posma (noslēdzošā posma) izpildei finansējums tiks piešķirts no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas” 2018.gadā pieejamiem valsts budžeta līdzekļiem 437 186 *euro* apmērā, sadalot to sekojoši:   1. LATENERGI - 52 000 *euro* 2. EVIDEnT - 51 000 *euro* 3. IMIS2 - 62 000 *euro* 4. BIOMEDICINE - 80 000 *euro* 5. ResProd - 55 000 *euro* 6. AgroBioRes - 51 200 *euro* 7. EKOSOC\_LV - 15 000 *euro* 8. NexIT - 10 000 *euro* 9. SUSTINNO - 6 986 *euro* 10. Letonika - 54 000 *euro* . | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt atbilstošu grozījumu arī Ministru kabineta 2014. gada 7. oktobra rīkojumā Nr. 559 “Par papildu valsts pētījumu programmām”, jo šajā rīkojumā ir norādītas 2014.-2017. gada papildu valsts pētījumu programmas, kurām ir nepieciešams pagarināt to izpildes termiņu līdz 2018.gada beigām, lai izpildītu šajā rīkojumā tam noteiktos uzdevumus. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar projektu netika plānotas, jo tas nav nepieciešams, ievērojot, ka ar projektu nosaka 2014. - 2017. programmu pagarinājumu līdz 2018. gada beigām. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | 2014. - 2017. gada programmu dalībnieki (zinātniskie institūti, augstskolas, programmu un programmu projektu vadītāji, zinātnisko institūtu akadēmiskajos amatos nodarbinātie, augstskolu akadēmiskais personāls, studējošie, doktora grāda pretendenti), Izglītības un zinātnes ministrija un citas ar 2014. - 2017. gada programmu izpildi saistītās nozaru ministrijas, Studiju un zinātnes administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekme uz pārvaldes funkcijām un institucionālo struktūru. Jaunas institūcijas netiek veidotas, esošās institūcijas netiek likvidētas vai reorganizētas. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

28.11.2017. 09:23

2118

Depkovska 67047772

[anita.depkovska@izm.gov.lv](mailto:anita.depkovska@izm.gov.lv)

1. apstiprinātas ar Ministru kabineta 2013.gada 28.decembra rīkojumu Nr.685 “Par Zinātnes, tehnoloģijas attīstības un inovācijas pamatnostādnēm 2014.–2020. gadam” [↑](#footnote-ref-1)
2. apstiprināts Saeimā 2012.gada 20.decembrī. [↑](#footnote-ref-2)